डरबन वनडे में पहले बल्लेबाजी करने उतरी दक्षिण अफ्रीकी टीम ने 8 विकेट खोकर 50 ओवर में 269 रन बनाए और भारत के सामने 270 रनों का लक्ष्य रखा। इस पारी के हीरो बने कप्तान फाफ डु प्लेसी जिन्होंने अपना 9वां वनडे शतक जड़ते हुए 120 रनों की पारी खेली। हालांकि टीम इंडिया के कप्तान ने करारा जवाब देते हुए अपना 33वां शतक जड़ा और टीम इंडिया ने 45.3 ओवर में 4 विकेट के नुकसान पर लक्ष्य हासिल कर लिया। इसके साथ ही भारत ने वनडे सीरीज में 1-0 की बढ़त हासिल कर ली।